
Sajtóközlemény
Önkormányzati utak újulnak meg Arló Nagyközségben
2022.11.03.

A TOP_PLUSZ-1.2.3-21 „Önkormányzati tulajdonú belterületi utak fejlesztése” pályázati felhívás keretében a Terület- és Településfejlesztés Operatív Program Plusz stratégiai céljaihoz igazodva Arló Nagyközség Önkormányzata támogatást nyert. A TOP_PLUSZ-1.2.3-21-BO1-2022-00025 „Önkormányzati utak felújítása Arló Nagyközségben” című projekt megvalósítására Európai Uniós forrásból 199,55 millió forint vissza nem térítendő támogatást kapott a pályázó. A projekt a Széchenyi Terv Plusz program keretében valósul meg. 


A projekt keretében több helyszínen közel 3 kilométernyi utat újítanak meg Arló Nagyközségben. 

Az érintett belterületi utak önkormányzati tulajdonban vannak. Az elmúlt 30-35 év alatt a burkolatuk felületén repedések jelentek meg, illetve néhány helyen süllyedés tapasztalható. A felületi hibák mellett több kátyú is keletkezett, amelyek nagyban rontják az utak használhatóságát.
A szóban forgó utak esetében a fejlesztés célja az, hogy a meglévő aszfaltburkolat állapota jelentősen javítható legyen. 
A felújítás során a burkolat mellett ki kell alakítani, illetve helyre kell állítani a padkát. A padka esetében lehetséges földpadka vagy úgynevezett nemesített padka építése. 
Az önkormányzat saját tulajdonú belterületi útjainak felújítására azért van szükség, hogy az minél inkább megfeleljen a biztonságos közlekedés és a hatályos útügyi műszaki előírásoknak.

A mintegy kétszázmillió forint uniós támogatásnak köszönhetően egy olyan fejlesztés valósul meg, amely által elérhetőbbek lesznek az alapvető szolgáltatások, ezzel pedig a lakosság életminősége is javul.

A projekt tervezett befejezése: 2024.08.31.


A projektről bővebb információt a www.arlo.hu oldalon olvashatnak.

További információ kérhető: 
Nyugat Borsodi Területfejlesztési Nonprofit Kft.
0630/781-1028
www.nybtf.hu

